CELEX: 62009CN0545
Language: lt
Date: 2009-12-22 00:00:00
Title: Byla C-545/09: 2009 m. gruodžio 22 d. pareikštas ieškinys byloje Europos Komisija prieš Jungtinę Didžiosios Britanijos ir Šiaurės Airijos Karalystę

13.3.2010   
            
            
               LT
            
            
               Europos Sąjungos oficialusis leidinys
            
            
               C 63/31
            
         2009 m. gruodžio 22 d. pareikštas ieškinys byloje Europos Komisija prieš Jungtinę Didžiosios Britanijos ir Šiaurės Airijos Karalystę
   
   (Byla C-545/09)
   2010/C 63/51
   Proceso kalba: anglų
   
      Šalys
   
   
      Ieškovė: Europos Komisija, atstovaujama J. Currall ir B. Eggers
   
      Atsakovė: Jungtinė Didžiosios Britanijos ir Šiaurės Airijos Karalystė
   
      Ieškovės reikalavimai
   
   
               —
            
            
               pripažinti, kad Konvencijos, apibrėžiančios Europos mokyklų statutą, 12 straipsnio 4 dalies a punktas turi būti aiškinamas ir taikomas ta prasme, kad valstybės narės komandiruotiems mokytojams būtų užtikrinama teisė į tokį pat statusą ir tokią pačią atlyginimo progresiją kaip ir toje valstybėje narėje įdarbintiems mokytojams, o tai, kad tam tikriems Jungtinės Karalystės komandiruotiems mokytojams jų komandiruotės metu nesuteikiama teisė į pagerintas atlyginimo mokėjimo sąlygas (dar žinomas kaip „bazinis atlyginimas“, „mokytojų ekspertų sistema“, „specialiosios kompetencijos mokytojų sistema“) ir kitus papildomus mokėjimus (kaip antai, mokėjimus, susijusius su mokymo–mokymosi atsakomybe), ir Anglijos ir Velso išlaikomose mokyklose įdarbintiems mokytojams taikomą atlyginimo progresiją, neatitinka šios Konvencijos 12 straipsnio 4 dalies a punkto ir 25 straipsnio 1 dalies;
            
         
               —
            
            
               priteisti iš Jungtinės Didžiosios Britanijos ir Šiaurės Airijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu prašoma priimti sprendimą dėl Konvencijos 12 straipsnio 4 dalies a punktą ir 25 straipsnio išaiškinimo ir taikymo.
   Pagal Konvenciją mokytojai į Europos mokyklas komandiruojami jų kilmės valstybės narės. Pagal Konvencijos 12 straipsnio 4 dalies a punktą komandiruojami mokytojai „išsaugo paaukštinimo darbe ir išėjimo į pensiją teises pagal jų valstybės vidaus aktus“. Tačiau, neatsižvelgiant į tai, Jungtinės Karalystės komandiruotų mokytojų atlyginimai komandiruotės laikotarpiu yra „įšaldyti“. Todėl į Europos mokyklas komandiruotiems mokytojams nesuteikiama teisė į pagerintas atlyginimo mokėjimo sąlygas (dar žinomas kaip „bazinis atlyginimas“, „mokytojų ekspertų sistema“, „specialiosios kompetencijos mokytojų sistema“) ir kitus papildomus mokėjimus (kaip antai, mokėjimus, susijusius su mokymo–mokymosi atsakomybe), ir Anglijos ir Velso išlaikomose mokyklose įdarbintiems mokytojams taikomą atlyginimo progresiją.
   Tokia politika prieštarauja Konvencijos 12 straipsnio 4 dalies a punkto raidei ir tikslui. Ji susiaurina suinteresuotųjų mokytojų teises į pensijos išmokas ir jų karjeros galimybes sugrįžus į Jungtinę Karalystę. Be to, ji pažeidžia Sąjungos biudžetą, iš kurio turi būti dengiamas skirtumas tarp mažesnio nacionalinio atlyginimo ir komandiruotiems mokytojams Bendrijos mokamos papildomos kompensacijos.
   Todėl Konvencijos 12 straipsnio 4 dalies a punktas ir, kaip to rezultatas, Konvencijos 25 straipsnio 1 dalis turi būti aiškinamas ir taikoma ta prasme, kad komandiruotiems mokytojams būtų garantuojama neapribota teisė į pagerintas atlyginimo mokėjimo sąlygas, taikomą atlyginimo progresiją ir kitas išmokas.